Semprat-Semprot iku wahana dolanan banyu kang dilakokaké ana sadhuwuré kursi mubeng kang bakal ngubengi patung-patung kéwan segara sasuwéné 3 menit. Ing saben patung kéwan segara iku mau ana sénsor lan para plancong kudu némbakaké semprotan nuju marang patung iku mau. Yèn anggoné némbak bisa kena sénsor iku mau, mangka kang main bakalé olèh "surprize" kang ngagètaké yaiku wujud balesan semprotan banyu. Wahana iki nduwèni kapasitas kanggo 24 wong, mula cocog kanggoné plancong kang anggoné wisata rombongan bareng kanca utawa kulawargané.